CELEX: 52014PC0051
Language: hr
Date: 2014-02-04
Title: Prijedlog PROVEDBENE UREDBE VIJEĆA o izmjeni Uredbe (EZ) br. 461/2013 o uvođenju konačne kompenzacijske pristojbe na uvoz polietilen tereftalata (PET) podrijetlom iz Indije nakon revizije po isteku mjere prema članku 18. Uredbe (EZ) br. 597/2009

|
			
		
		
		52014PC0051
		
			Prijedlog PROVEDBENE UREDBE VIJEĆA o izmjeni Uredbe (EZ) br. 461/2013 o uvođenju konačne kompenzacijske pristojbe na uvoz polietilen tereftalata (PET) podrijetlom iz Indije nakon revizije po isteku mjere prema članku 18. Uredbe (EZ) br. 597/2009 /* COM/2014/051 final - 2014/0026 (NLE) */
			
				
		
		
			
			   	OBRAZLOŽENJE
 1) Kontekst prijedloga 
 110 || ·           Razlozi za prijedlog i njegovi ciljevi Ovaj se prijedlog odnosi na primjenu Uredbe Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice[1] („Osnovna uredba”) u postupku u vezi s uvozom određenog polietilen tereftalata (PET) podrijetlom, među ostalim zemljama, iz Indije. ·           Opći kontekst Ovaj se prijedlog donosi u kontekstu provedbe Osnovne uredbe, a odnosi se na povlačenje triju preuzetih obveza u vezi s cijenom koje je Komisija prethodno prihvatila (Odluka 2000/745/EZ[2], kako je izmijenjena Odlukom 2005/697/EZ[3] i Odluka Komisije 2013/223/EU[4]) u okviru prethodno navedenog protusubvencijskog postupka. 
 139 || ·           Postojeće odredbe u području prijedloga             Vijeće je Uredbom (EU) br. 461/2013[5] uvelo konačnu kompenzacijsku pristojbu na uvoz određenog polietilen tereftalata (PET) podrijetlom iz Indije. Komisija je Odlukom 2000/745/EZ, kako je izmijenjena Odlukom 2005/697/EZ, i Odlukom Komisije 2013/223/EU, od indijskih trgovačkih društava prihvatila tri preuzete obveze u vezi s cijenom. 
 141 || ·           Usklađenost s drugim politikama i ciljevima Unije Nije primjenjivo. 
 2) Savjetovanje sa zainteresiranim stranama i ocjena utjecaja 
   || ·           Savjetovanje sa zainteresiranim stranama 
 219 || Zainteresirane strane na koje se postupak odnosi već su imale priliku dostaviti primjedbe u skladu s člankom 13. stavkom 9. Osnovne uredbe. 
   || ·           Prikupljanje i korištenje stručnog znanja 
 229 || Nije bilo potrebno obratiti se vanjskim stručnjacima. 
 230 || ·           Ocjena utjecaja Ovaj prijedlog rezultat je provedbe Osnovne uredbe. Osnovnom Uredbom ne predviđa se opća ocjena utjecaja, no ona sadržava opširan popis uvjeta koje je potrebno ocijeniti.   
 3) Pravni elementi prijedloga 
 305 || ·           Sažetak predloženog djelovanja Komisija je odlučila povući tri preuzete obveze u vezi s cijenom zbog promijenjenih okolnosti tijekom njihove provedbe. U slučaju jednog izvoznika povlačenje je također posljedica učestalog kršenja obveze izvješćivanja o preuzetoj obvezi. Zato je u skladu s tim potrebno izmijeniti Uredbu Vijeća o uvođenju konačne kompenzacijske pristojbe. Stoga se predlaže se da Vijeće usvoji priloženi prijedlog Uredbe koji je potrebno objaviti u Službenom listu Europske unije. 
 310 || ·           Pravna osnova Uredba Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice. 
 329 || ·           Načelo supsidijarnosti Prijedlog je u isključivoj nadležnosti Unije. Načelo supsidijarnosti stoga se ne primjenjuje. 
   || ·           Načelo proporcionalnosti Prijedlog je u skladu s načelom proporcionalnosti zbog sljedećih razloga: 
 331 || Način djelovanja opisan je u prethodno navedenoj Osnovnoj uredbi i ne dopušta mogućnost za donošenje odluka na nacionalnoj razini. 
 332 || Pokazatelj o načinu na koji je financijski i administrativni teret koji je stavljen na Uniju, nacionalne vlade, regionalna i lokalna tijela, gospodarske subjekte i građane sveden na minimum i o proporcionalnosti cilju prijedloga nije primjenjiv. 
   || ·           Odabir instrumenata 
 341 || Predloženi instrumenti: uredba. 
 342 || Ostala sredstva ne bi bila primjerena zbog sljedećeg razloga: Ostala sredstva ne bi bila primjerena jer se Osnovnom uredbom ne predviđaju druge mogućnosti. 
 4) Proračunske implikacije 
 409 || Prijedlog ne utječe na proračun Unije. 
2014/0026 (NLE)
Prijedlog
PROVEDBENE UREDBE VIJEĆA
o izmjeni Uredbe (EZ) br. 461/2013 o
uvođenju konačne kompenzacijske pristojbe na uvoz polietilen
tereftalata (PET) podrijetlom iz Indije nakon revizije po isteku mjere prema
članku 18. Uredbe (EZ) br. 597/2009 
VIJEĆE
EUROPSKE UNIJE,
uzimajući u
obzir Ugovor o funkcioniranju Europske unije, 
uzimajući u
obzir Uredbu Vijeća (EZ) br. 597/2009 od 11. lipnja 2009. o zaštiti
od subvencioniranog uvoza iz zemalja koje nisu članice Europske zajednice[6] („Osnovna uredba”), a posebno njezin članak 13.,
uzimajući
u obzir prijedlog koji je podnijela Europska komisija nakon savjetovanja sa
Savjetodavnim odborom,
budući da:
A.        PRETHODNI
POSTUPAK
(1)       Kompenzacijske mjere na uvoz polietilen tereftalata („PET”)
podrijetlom iz Indije na snazi su od 2000.[7].
Te su mjere nakon revizije po isteku mjere zadnji put zadržane Provedbenom
uredbom Vijeća (EU) br. 461/2013[8].
(2)       Antidampinške mjere na uvoz
PET-a podrijetlom iz Indije na snazi su od 2000.[9]. Te su mjere nakon revizije po isteku mjere zadnji
put zadržane Uredbom Vijeća (EZ) br. 192/2007[10]. Komisija je 24.
veljače 2012. pokrenula naknadnu reviziju po isteku mjere . Vijeće je provedbom Odluke 2013/226/EU[11] odbacilo Komisijin
prijedlog Provedbene uredbe Vijeća o zadržavanju kompenzacijske pristojbe
na uvoz PET-a podrijetlom, među ostalim zemljama, iz Indije, zbog
čega su antidampinške mjere istekle. 
(3)       Komisija je 2000. Odlukom
2000/745/EZ[12]
prihvatila preuzete obveze u vezi s cijenom („preuzete obveze”) koje su vezano
uz antidampinške i antisubvencijske postupke ponudila, među ostalim
društvima, indijska trgovačka društva Pearl Engineering Polymers
Limited („Pearl”) i Reliance Industries Limited („Reliance”).
Komisija je 2005. Odlukom 2005/697/EZ[13] o
izmjeni Odluke 2000/745/EZ prihvatila preuzetu obvezu indijskog trgovačkog
društva South Asean Petrochem Limited koje je zbog spajanja promijenilo
ime u Dhunseri Petrochem & Tea Limited („Dhunseri”)[14].
B.         POVLAČENJE PREUZETIH OBVEZA I IZMJENA
UREDBE br. (EU) 461/2013
(4)       Komisija je Odlukom XX[15]
povukla prihvaćanje preuzetih obveza
koje su ponudila tri indijska trgovačka poduzeća Dhunseri,
Reliance i Pearl. Stoga je članak 1. stavak 4. i članak 2. Uredbe
(EU) br. 461/2013 te Prilog Uredbi potrebno staviti izvan snage. U skladu
s tim potrebno je primjenjivati konačne kompenzacijske pristojbe uvedene
člankom 1. stavkom 2. Uredbe (EU) br. 461/2013 na uvoz PET-a koji su
proizvela trgovačka društva Dhunseri, Reliance i Pearl (dodatna oznaka
TARIC A585 za Dhunseri, dodatna oznaka TARIC A181 za Reliance i dodatna oznaka
TARIC A182 za Pearl),
DONIJELO JE OVU UREDBU:
Članak 1.
1. Članak 1.
stavak 4. i članak 2. Uredbe (EU) br. 461/2013 te Prilog Uredbi
stavljaju se izvan snage. 
2. Članak 1.
stavak 5. Uredbe (EU) br. 461/2013 postaje članak 1. stavak 4.
3. Članak 3.
Uredbe (EU) br. 461/2013 postaje članak 2.
Članak 2.
Ova Uredba stupa na
snagu sljedećeg dana od dana objave u Službenom listu Europske unije.
Sastavljeno u Bruxellesu
                                                                       Za Vijeće
                                                                       Predsjednik
[1]               SL L 188, 18.7.2009., str. 93. 
[2]               SL L 301, 30.11.2000., str. 88.
[3]               SL L 266, 11.10.2005., str. 62.
[4]               SL L 135, 22.5.2013., str. 19.
[5]               SL L 137, 23.5.2013., str. 1.
[6]               SL L 188, 18.7.2009., str. 93.
[7]               SL L 301, 30.11.2000., str. 1.
[8]               SL L 137, 23.5.2013., str. 1.
[9]               SL L 301, 30.11.2000., str. 21.
[10]             SL L 59, 27.2.2007., str. 1.
[11]             SL L 136, 23.5.2013., str. 12.
[12]             SL L 301, 30.11.2000., str. 88.
[13]             SL L 266, 11.10.2005., str. 62. 
[14]             SL C 335, 11.12.2010., str. 7.
[15]             Vidi stranicu XX. tog
Službenog lista.